cyanic-selkie/wikianc huggingface dataset:
सरिय्या ज़ैद बिन हारिसा (वादियुल क़ुरा)
पृष्ठभूमि
इस्लाम के विद्वान सफिउर्रहमान मुबारकपुरी लिखते हैं कि यह सरिय्या हज़रत अबू बक्र सिद्दीक रजि० या हज़रत ज़ैद बिन हारिसा के नेतृत्त्व में रमज़ान 06 हि० में रवाना किया गया। इस की वजह यह थी कि बनू फ़ज़ारा की एक शाखा ने धोखे से अल्लाह के रसूल सल्लल्लाहु अलैहि व सल्लम को कत्ल करने का प्रोग्राम बनाया था. इसलिए आप ने हज़रत अबू बक्र सिद्दीक़ रज़ि० को रवाना फ़रमाया। हज़रत सलमा बिन अकवअ रजि० का बयान है कि इस झड़प में मैं भी आप के साथ था। जब हम सुबह की नमाज़ पढ़ चुके तो इस्लाम के पैग़म्बर मुहम्मद के आदेश पर हम लोगों ने छापा मारा और सोते पर धावा बोल दिया। अबू बक्र सिद्दीक रज़ि० ने कुछ लोगों को कत्ल किया। मैंने एक गिरोह को देखा, जिस में औरतें और बच्चे भी थे। मुझे डर हुआ कि कहीं ये लोग मुझ से पहले पहाड़ पर पहुंच जाएं। इसलिए मैंने उनको पकड़ने की कोशिश की और उनके और पहाड़ के दर्मियान एक तीर चलाया। तीर देख कर ये लोग ठहर गए। इनमें उम्मे करफा नामी एक औरत थी, जो एक पुरानी पोस्तीन ओढ़े हुए थी। उसके साथ उसकी बेटी भी थी जो उस की सबसे खूबसूरत औरतों में से थी। मैं उन सब को हांकता हुआ अबू बक्र सिद्दीक रज़ि० के पास ले आया। उन्होंने वह लड़की अता की। मैंन उसका कपड़ा तक न खोला था कि बाद में अल्लाह के रसूल सल्लल्लाहु अलैहि व सल्लम ने यह लड़की सलमा बिन अकवअ से लेकर मक्का भेज दी और उस के बदले वहां के कई मुसलमान कैदियों को रिहा करा लिया।"
उम्मे करफा एक शैतान सिफ़त औरत थी, नबी सल्लल्लाहु अलैहि व सल्लम की हत्या के उपाय किया करती थी और इस उद्देश्य के लिए उसने अपने परिवार के तीस घुड़सवार भी तैयार किए थे, उसके तीसों सवार मारे गए।
सराया और ग़ज़वात
अरबी शब्द ग़ज़वा इस्लाम के पैग़ंबर के उन अभियानों को कहते हैं जिन मुहिम या लड़ाईयों में उन्होंने शरीक होकर नेतृत्व किया, इसका बहुवचन है गज़वात, जिन मुहिम में किसी सहाबा को ज़िम्मेदार बनाकर भेजा और स्वयं नेतृत्व करते रहे उन अभियानों को सरियाह(सरिय्या) या सिरया कहते हैं, इसका बहुवचन सराया है।
धावौखर गाँव, सूर्यगढा (लखीसराय)
धावौखर सूर्यगढा, लखीसराय, बिहार स्थित एक गाँव है।
मानवमिति
मानवमिति (Anthropometry) शारीरिक नृविज्ञान का एक उपकरण है जो मानव के शारीरिक अन्तरों की पहचान करने तथा इसका उसके जातीय (रेसियल) एवं मानोवैज्ञानिक गुणों से सम्बन्ध निकालने के लिए किया जाता है।
जुनायत, कांडा तहसील
जुनायत, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
मिक्सोडेमा
थाइरॉइड रस की कमी के कारण विभिन्न आयु में विभिन्न लक्षण दिखाई पड़ते हैं। अत: आयु के अनुसार मिक्सोडीमा के विभिन्न नाम भी हैं। भ्रूणावस्था या शिशुकाल में होनेवाला रोग जड़वामनता (ckretinism) यौनारंभ (puberty) काल में होनेवाला रोग यौन मिक्सोडीमा तथा वयस्क अवस्था में होनेवाला वयस्क मिक्सोडीमा कहलाता है। वैसे मिक्सोडीमा दो प्रकार का होता है: प्रथम प्रकार थाइरॉइड रस की कमी का कारण थाइरॉइड ग्रंथि का रोग होता है, जिससे यह ग्रंथि रस बनाने की अपनी सामान्य क्रिया नहीं कर पाती है तथा दूसरे प्रकार में शल्य क्रिया से जब थाइराइड ग्रंथि काट दी गई हो तब रस की कमी या रस की अनुपस्थिति हो जाती है। पुरुषों की अपेक्षा स्त्रियाँ इस रोग से अधिक पीड़ित रहती है। एक ही वंश के रोगियों में यह रोग बहुधा मिलता है तथा माता-पिता द्वारा संचारित होता है। गलगंड (goiter) के स्थानिकमारी स्थान में माँ के शरीर में आयोडीन की कमी से शिशु की थाइरॉइड ग्रंथि का पूर्ण विकास न होने पर शिशु को यह रोग हो सकता है।
शिशुकाल में मोटी त्वचा, मोटा स्वर, बड़ी जीभ, नेत्रों में आपस में अधिक दूरी, शिशु को बैठने, खड़े होने तथा बोलने में अपनी आयु से अधिक समय लगाना, बड़ा सिर, चिपटी नाक, मोटे मोटे ओंठ, खुला मुँह, बाहर लटकती जीभ, स्थूलता, देखने में मूर्ख लगना आदि, इसके लक्षण हैं। बुद्धि का विकास जड़ बुद्धिवाले या मंद बुद्धिवाले बालक के समान होता है। शरीर के बाल गिरना, शरीर के ताप की कमी, स्मरणशक्ति का लोप, आधा पागलपन तथा चयापचय (metabolic) गति की कमी इस रोग में पाई जाती है। चिकित्सा में थाइरॉइड ग्रंथि का निष्कर्ष (extract) दिया जाता है, जिससे रस की प्राकृतिक कमी पूरी हो जाय।
रोग रोकने के लिए, जिस प्रदेश में गलगंड रोग पाया जाता हो वहाँ की गर्भवती स्त्री को आयोडीन का सेवन कराना चाहिए। भारत के अनेक स्थानों में, जैसे बिहार के मोतिहारी जिले में गलगंड रोग प्रचुरता से देखा जाता है। अत: वहाँ नमक में आयोडीन यौगिक मिलाकर सरकार द्वारा बेचा जाता है।
इयान ओ'ब्रायन
इयान एडवर्ड ओ'ब्रायन (जन्म 10 जुलाई 1976) न्यूजीलैंड के पूर्व क्रिकेटर हैं, जिन्होंने 22 टेस्ट, 10 वनडे और 4 टी20आई खेली हैं। एक तेज गेंदबाज, उन्होंने 2008 में वेस्टइंडीज के खिलाफ 75 रन देकर 6 विकेट के लिए 73 टेस्ट विकेट लिए। उन्होंने वेलिंगटन, लीसेस्टरशायर काउंटी क्रिकेट क्लब और मिडलसेक्स काउंटी क्रिकेट क्लब के लिए प्रथम श्रेणी क्रिकेट खेला।
जनवरी 2012 में पुरानी चोट की समस्या के कारण उन्होंने सभी क्रिकेट से संन्यास ले लिया।
गुरुवायूर
गुरुवायूर (Guruvayur) भारत के केरल राज्य के त्रिस्सूर ज़िले में स्थित एक नगर है। यह एक प्रसिद्ध हिन्दू तीर्थस्थान है और त्रिस्सूर से 28 किमी पश्चिमोत्तर में स्थित है।
गुरुवायूर मंदिर
गुरुवायूर अपने मंदिर के लिए सर्वाधिक प्रसिद्ध है, जो कई शताब्दियों पुराना है और केरल में सर्वाधिक महत्त्वपूर्ण है। मंदिर के देवता भगवान गुरुवायूरप्पन हैं जो बालगोपालन (कृष्ण भगवान का बालरूप) के रूप में हैं। हालांकि गैर-हिन्दुओं को मंदिर में प्रवेश की अनुमति नहीं है, तथापि कई धर्मों को मानने वाले भगवान गुरूवायूरप्पन के परम भक्त हैं।
एक विख्यात शास्त्रीय प्रदर्शन कला कृष्णनट्टम कली, जोकि विश्व स्तर पर प्रसिद्ध नाट्य-नृत्य कथकली के प्रारंभिक विकास में सहायक थी, उसका गुरुयावूर में काफी प्रचलन है क्यूंकि मंदिर प्रशासन (गुरुयावूर देवास्वोम) एक कृष्णट्टम संस्थान का संचालन करता है। इसके अतिरिक्त, गुरुयावूर मंदिर दो प्रसिद्ध साहित्यिक कृतियों के लिए भी विख्यात है: मेल्पथूर नारायण भट्टाथिरी के नारायणीयम और पून्थानम के ज्नानाप्पना, दोनों (स्वर्गीय) लेखक गुरुवायूरप्पन के परम भक्त थे। जहां नारायणीयम संस्कृत में, दशावतारों (महाविष्णु के दस अवतार) पर डाली गयी एक सरसरी दृष्टि है, वहीं ज्नानाप्पना स्थानीय मलयालम भाषा में, जीवन के नग्न सत्यों का अवलोकन करती है और क्या करना चाहिए व क्या नहीं करना चाहिए, इसके सम्बन्ध में उपदेश देती है।
गुरुवायूर दक्षिण भारतीय शास्त्रीय कर्नाटकीय संगीत का एक प्रमुख स्थल है, विशेषकर यहां के शुभ एकादसी दिवस के दौरान जोकि सुविख्यात गायक चेम्बाई वैद्यनाथ भगावतार की स्मृति में मनाया जाता है, यह भी गुरुवायूरप्पन के दृढ़ भक्त थे। मंदिर वार्षिक समारोह (उल्सवम) भी मनाता है जो कुम्भ के मलयाली महीने (फरवरी-मार्च) में पड़ता है इसके दौरान यह शास्त्रीय नृत्य जैसे कथकली, कूडियट्टम, पंचवाद्यम, थायाम्बका और पंचारिमेलम आदि का आयोजन करता है। इस स्थान ने कई प्रसिद्ध थाप वाले वाद्यों जैसे चेन्दा, मद्दलम, तिमिला, इलाथलम और इडक्का आदि के वादकों को जन्म दिया है।
मंदिर का संचालन गुरुवायूर देवास्वोम प्रबंधन समिति के द्वारा, केरल सरकार के निर्देशन में किया जा रहा है। समिति के अस्थायी सदस्यों का "नामांकन" राज्य सरकार के सत्तारूढ़ दल द्वारा समय-समय पर किया जाता है। स्थायी सदस्य, चेन्नास माना (मंदिर के परंपरागत तंत्री), सामुथिरी और मल्लिस्सेरी माना, परिवारों के वर्तमान मुखिया होते हैं।
टीपू सुल्तान के आक्रमण के दौरान श्री गुरुवायूरप्पन की पवित्र प्रतिमा को अम्बलाप्पुज्हा मंदिर में स्थानांतरित कर दिया गया था और फिर मवेलिक्कारा श्री कृष्णास्वामी मंदिर में स्थानांतरित कर दिया गया था।
पौराणिक कथा
मंदिर के भगवान के सम्बन्ध में सर्वाधिक प्रसिद्ध पौराणिक कथा गुरु बृहस्पति और वायु (पवन देवता) से सम्बंधित है। वर्तमान "युग" के आरम्भ में, बृहस्पति को भगवान कृष्ण की एक तैरती हुई मूर्ति मिली। उन्होंने और वायु देवता ने, इस युग में मानवों की सहायता हेतु इस मंदिर में भगवान की स्थापना की। यह पौराणिक कथा ही दोनों लघु प्रतिमाओं के नाम गुरुवायूरप्पन और इस नगर के नाम गुरुवायूर का आधार है। यह माना जाता है कि यह मूर्ति जो अब गुरुवायूर में है, वह द्वापर युग में श्री कृष्ण द्वारा प्रयोग की गयी थी।
प्रथम निश्चय दिवस
भारतीय स्वतंत्रता संग्राम के दिनों में हिन्दुस्तान की सामाजिक बुराइयों में में छुआछूत एक प्रमुख बुराई थी जिसके के विरूद्ध महात्मा गांधी और उनके अनुयायी संघर्षरत रहते थे। उस समय देश के प्रमुख मंदिरों में हरिजनों का प्रवेश पूर्णतः प्रतिबंधित था। केरल राज्य का जनपद त्रिशुर दक्षिण भारत की एक प्रमुख धार्मिक नगरी है। यहीं एक प्रतिष्ठित मंदिर है गुरूवायूर मंदिर, जिसमें कृष्ण भगवान के बालरूप के दर्शन कराती भगवान गुरूवायुरप्पन की मूर्ति स्थापित है। आजादी से पूर्व अन्य मंदिरों की भांति इस मंदिर में भी हरिजनों के प्रवेश पर पूर्ण प्रतिबंध था। केरल के गांधी समर्थक श्री केलप्पन ने महात्मा की आज्ञा से इस प्रथा के विरूद्ध आवाज उठायी और अंततः इसके लिये सन् 1933 ई0 में सविनय अवज्ञा प्रारंभ की गयी। मंदिर के ट्रस्टियों को इस बात की ताकीद की गयी कि नये वर्ष का प्रथम दिवस अर्थात 1 जनवरी 1934 को अंतिम निश्चय दिवस के रूप में मनाया जायेगा और इस तिथि पर उनके स्तर से कोई निश्चय न होने की स्थिति में महात्मा गांधी तथा श्री केलप्पन द्वारा आन्दोलनकारियों के पक्ष में आमरण अनशन किया जा सकता है। इस कारण गुरूवायूर मंदिर के ट्रस्टियो की ओर से बैठक बुलाकर मंदिर के उपासको की राय भी प्राप्त की गयी। बैठक में 77 प्रतिशत उपासको के द्वारा दिये गये बहुमत के आधार पर मंदिर में हरिजनों के प्रवेश को स्वीकृति दे दी गयी और इस प्रकार 1 जनवरी 1934 से केरल के श्री गुरूवायूर मंदिर में किये गये निश्चय दिवस की सफलता के रूप में हरिजनों के प्रवेश को सैद्वांतिक स्वीकृति मिल गयी। गुरूवायूर मंदिर जिसमें आज भी गैर हिन्दुओं का प्रवेश वर्जित है तथापि कई घर्मो को मानने वाले भगवान भगवान गुरूवायूरप्पन के परम भक्त हैं। महात्मा गांधी की प्रेरणा से जनवरी माह के प्रथम दिवस को निश्चय दिवस के रूप में मनाया गया और किये गये निश्चय को प्राप्त किया गया। ।
अन्य आकर्षण
अन्य आकर्षणों में मंदिर के पास एक प्रसिद्ध गज अभयारण्य (पुन्नतूर कोट्टा) है, जहां मंदिर के कार्यों हेतु विशाल हाथियों को प्रशिक्षित किया जाता है। वर्तमान में इस अभयारण्य में 60 से भी अधिक हाथी हैं, यह सभी भगवान गुरुवायूर के भक्तों द्वारा समर्पित हैं। मंदिर से जुड़े प्रमुख हाथियों में से एक अग्रणी हाथी का नाम गुरुवायूर केसवन है जो एक सुविख्यात हाथी था। इसे मंदिर के पौराणिक साहित्य में स्थान दिया गया है। यह मंदिर केरल में हिन्दू विवाहों का प्रमुख स्थल है। मंदिर में प्रतिदिन अत्यधिक संख्या में विवाह होते हैं- कभी-कभी एक ही दिन में 100 से भी अधिक. भगवान गुरुवायूरप्पन के भक्त यह मानते हैं कि भगवान के सामने वैवाहिक जीवन शुरू करना अत्यंत शुभ है।
यदि आप गुरुयावूर मंदिर देखने आये हैं तो पास ही स्थित माम्मियूर के शिव मंदिर के दर्शन के बिना इसका भ्रमण अधूरा है। यदि आपके पास एक अतिरिक्त दिन का समय है तो और भी कई मंदिर देखने योग्य हैं। आप भगवान वडक्कनाथन के दर्शन के लिए थ्रिसुर (या त्रिचूर) जा सकते हैं। प्रसिद्ध थ्रिसुर पूरम, इसी मंदिर के पास स्वराज घेरे में आयोजित होता है। पास ही में आप परमेलकावु (भगवती) मंदिर और थुरुवाम्पादी कृष्ण मंदिर के भी दर्शन कर सकते हैं। इसके बाद कूदाल्मानिक्यम मंदिर में संगमेश्वरर के दर्शन के लिए इरिन्जलाक्कुडा जा सकते हैं (यहां से पेरुवानाम (भगवान शिव) और फिर थ्रिप्रयर (भगवान राम) जाया जा सकता है। इसके बाद वापस गुरुवायूर.
श्री कृष्ण चेतना अंतर्राष्ट्रीय संस्थान (ISKCON) ने हाल ही में यहां एक केंद्र और नगर आने वाले तीर्थयात्रियों के लिए एक अतिथि भवन की शुरुआत की है। यहां कई होटल, सराय, रेस्तरां और विवाह हाल हैं और यह फलता-फूलता बाज़ार केंद्र है।
परिवहन
हर कुछ मिनटों पर थ्रिसुर शक्तन थामपुरण बस अड्डे, एर्नाकुलम बोर जेट्टी केएसआरटीसी (KSRTC) अड्डे और कलूर से बसें चलती हैं। उत्तरी परावुर, कोझिकोड, पलक्कड़, कोडुन्गल्लुर, कोट्टायम, पथानाम्थित्ता, पाम्बा/सबरीमाला, मवेलिक्कारा और थिरुवनंतपुरम से भी बसें चलती हैं। प्रत्येक कुछ मिनटों पर गुरुवायूर केएसआरटीसी (KSRTC) अड्डे से कोडुन्गल्लुर, पारावुर होते हुए एर्नाकुलम बोट जेट्टी के लिए बसें चलती हैं, जो दक्षिण केरल पहुंचने का सबसे आसान रास्ता है। गुरुवायूर स्टेशन से थ्रिसुर और एर्नाकुलम के लिए यात्री ट्रेनें चलती हैं, साथ ही साथ रात को चलकर सुबह पहुंचाने वाली एक एक्सप्रेस ट्रेन भी थिरुवनंतपुरम और आगे चेन्नई तक चलती है। सबसे नजदीकी हवाई अड्डा, कोचीन अंतर्राष्ट्रीय हवाई अड्डा, गुरुवायूर से लगभग 80 किलोमीटर की दूरी पर है। यदि आप कोझिकोड से आ रहे हैं, तो बस या कार द्वारा गुरुवायूर पहुंचने में लगभग 3.5 घंटे लगेंगे.
गुरुवायूर के नज़दीक चवक्कड़ से होते हुए 3 किलोमीटर की दूरी पर एन एच - 17 है और जो र त्रिप्रयर, कोडुन्गल्लुर, पारावुर जंक्शन से इडापल्ली जंक्शन की ओर बढ़ता है। यह थ्रिसुर शहर और व्यस्त एनएच - 47 (NH - 47) से बचते हुए कोच्ची, केंदीय केरल और दक्षिण केरल पहुंचने का सबसे सरल रास्ता है।
जनसांख्यिकी
भारतीय जनगणना 2001 के अनुसार, गुरुवायूर की जनसंख्या 21,187 थी। जनसंख्या का 46% हिस्सा पुरुष तथा 54% महिलाएं थीं। गुरुवायूर में औसत साक्षरता दर 85 प्रतिशत है, जोकि राष्ट्रीय औसत 59.5 प्रतिशत से भी अधिक है: पुरुष साक्षरता दर 86 प्रतिशत और महिला साक्षरता 85 प्रतिशत है। गुरुवायूर में, जनसंख्या के 10 प्रतिशत लोग 6 वर्ष से कम उम्र के हैं।
राजनीति
गुरुवायूर विधानसभा निर्वाचन क्षेत्र त्रिचूर (लोक सभा निर्वाचन क्षेत्र) का एक हिस्सा है।
मैमोनिदेस
मोसेस मैमोनिदेस (1135-1204) मध्य युग के यहूदी दार्शनिक थे। इन्होने गाइड तो दौब्टिंग (अंग्रेजी में - Guide to Doubting) नामक पुस्तक लिखी थी। इस पुस्तक में ये धर्ममीमांसा(theology) को पूरी तरह से तर्कसंगत करने की कोशिश करते हैं।
जीवन
मैमोनिदेस का जन्म ११३५ इसवी में कोर्डोबा ( जो आज के समय के स्पेन में है। ) में हुआ था। मैमोनिदेस का देहांत १२०४ में काहिरा, मिस्र में हुआ था।
काँगड़ा चित्रकारी
काँगड़ा चित्रकारी का उदगम काँगड़ा से हुआ जो काँगड़ा राजवाड़े दौर की देन है। इसके फैलने-फूलने का कारण बिसोहली चित्रकारी का अठारह्वीं शताब्दी में फीका पड़ जाना था।
एर्वचिंतल, खानापूर मण्डल
एर्वचिंतल, खानापूर मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
बहिःस्रावी ग्रंथि
'बहिःस्रावी ग्रंथियाँ (Exocrine glands) बहिःस्रावी तंत्र की वे ग्रंथियाँ है जो अपना प्रमुख उत्पाद किसी नलिका (डक्ट) के द्वारा अपने गन्तव्य तक पहुँचाती हैं। इनके विपरीत अंतःस्रावी ग्रंथियाँ अपना उत्पाद (हार्मोन) सीधे रक्त में डालती हैं।
लेकराइमल,आशू ग्रंथि,स्वेद ग्रंथियाँ, लार ग्रंथियाँ, स्तन ग्रंथियाँ, तथा यकृत आदि बहिःस्रावी ग्रन्थियाँ हैं। इन्हें नीम्न प्रकार वर्गीकृत किया गया है -
उपन्यास
उपन्यास गद्य लेखन की एक विधा है।
परिचय
अर्नेस्ट ए. बेकर ने उपन्यास की परिभाषा देते हुए उसे गद्यबद्ध कथानक के माध्यम द्वारा जीवन तथा समाज की व्याख्या का सर्वोत्तम साधन बताया है। यों तो विश्वसाहित्य का प्रारंभ ही संभवत: कहानियों से हुआ और वे महाकाव्यों के युग से आज तक के साहित्य का मेरुदंड रही हैं, फिर भी उपन्यास को आधुनिक युग की देन कहना अधिक समीचीन होगा। साहित्य में गद्य का प्रयोग जीवन के यथार्थ चित्रण का द्योतक है। साधारण बोलचाल की भाषा द्वारा लेखक के लिए अपने पात्रों, उनकी समस्याओं तथा उनके जीवन की व्यापक पृष्ठभूमि से प्रत्यक्ष संबंध स्थापित करना आसान हो गया है। जहाँ महाकाव्यों में कृत्रिमता तथा आदर्शोन्मुख प्रवृत्ति की स्पष्ट झलक देखने को मिलती है, आधुनिक उपन्यासकार जीवन की विशृंखलताओं का नग्न चित्रण प्रस्तुत करने में ही अपनी कला की सार्थकता देखता है।
यथार्थ के प्रति आग्रह का एक अन्य परिणाम यह हुआ कि कथा साहित्य के अपौरुषेय तथा अलौकिक तत्व, जो प्राचीन महाकाव्यों के विशिष्ट अंग थे, पूर्णतया लुप्त हो गए। कथाकार की कल्पना अब सीमाबद्ध हो गई। यथार्थ की परिधि के बाहर जाकर मनचाही उड़ान लेना उसके लिए प्राय: असंभव हो गया। उपन्यास का आविर्भाव और विकास वैज्ञानिक प्रगति के साथ हुआ। एक ओर जहाँ विज्ञान ने व्यक्ति तथा समाज को सामन्य धरातल से देखने तथा चित्रित करने की प्ररेणा दी वहीं दूसरी ओर उसने जीवन की समसयाओं के प्रति एक नए दृष्टिकोण का भी संकेत किया। यह दृष्टिकोण मुख्यत: बौद्धिक था। उपन्यासकार के ऊपर कुछ नए उत्तरदायित्व आ गए थे। अब उसकी साधना कला की समस्याओं तक ही सीमित न रहकर व्यापक सामाजिक जागरूकता की अपेक्षा रखती थी। वस्तुत: आधुनिक उपन्यास सामाजिक चेतना के क्रमिक विकास की कलात्मक अभिव्यक्ति है। जीवन का जितना व्यापक एवं सर्वांगीण चित्र उपन्यास में मिलता है उतना साहित्य के अन्य किसी भी रूप में उपलब्ध नहीं।
सामाजिक जीवन की विशद व्याख्या प्रस्तुत करने के साथ ही साथ आधुनिक उपन्यास वैयक्तिक चरित्र के सूक्ष्म अध्ययन की भी सुविधा प्रदान करता है। वास्तव में उपन्यास की उत्पत्ति की कहानी यूरोपीय पुनरुत्थान (रेनैसाँ) के फलस्वरूप अर्जित व्यक्तिस्वातंत्रय के साथ लगी हुई है। इतिहास के इस महत्वपूर्ण दौर के उपरांत मानव को, जो अब तक समाज की इकाई के रूप में ही देखा जाता था, वैयक्तिक प्रतष्ठा मिली। सामंतवादी युग के सामाजिक बंधन ढीले पड़े और मानव व्यक्तित्व के विकास के लिए उन्मुक्त वातावरण मिला। यथार्थोन्मुख प्रवृत्तियों ने मानव चरित्र के अध्ययन के लिए भी एक नया दृष्टिकोण दिया। अब तक के साहित्य में मानव चरित्र के सरल वर्गीकरण की परंपरा चली आ रही है। पात्र या तो पूर्णतया भले होते थे या एकदम गए गुजरे। अच्छाइयों और त्रुटियों का सम्मिश्रण, जैसा वास्तविक जीवन में सर्वत्र देखने को मिलता है, उस समय के कथाकारों की कल्पना के परे की बात थी। उपन्यास में पहली बार मानव चरित्र के यथार्थ, विशद एवं गहन अध्ययन की संभावना देखने को मिली।
अंग्रेजी के महान्‌ उपन्यासकार हेनरी फ़ील्डिंग ने अपनी रचनाओं को गद्य के लिखे गए व्यंग्यात्मक महाकाव्य की संज्ञा दी। उन्होंने उपन्यास की इतिहास से तुलना करते हुए उसे अपेक्षाकृत अधिक महत्वपूर्ण कहा। जहाँ इतिहास कुछ विशिष्ट व्यक्तियों एवं महत्वपूर्ण घटनाओं तक ही सीमित रहता है, उपन्यास प्रदर्शित जीवन के सत्य, शाश्वत और संर्वदेशीय महत्व रखते हैं। साहित्य में आज उपन्यास का वस्तुत: वही स्थान है जो प्राचीन युग में महाकाव्यों का था। व्यापक सामाजिक चित्रण की दृष्टि से दोनों में पर्याप्त साम्य है। लेकिन जहाँ महाकाव्यों में जीवन तथा व्यक्तियों का आदर्शवादी चित्र मिलता है, उपन्यास, जैसा फ़ील्डिंग की परिभाषा से स्पष्ट है, समाज की आलोचनात्मक व्याख्या प्रस्तुत करता है। उपन्यासकार के लिए कहानी साधन मात्र है, साध्य नहीं। उसका ध्येय पाठकों का मनोरंजन मात्र भी नहीं। वह सच्चे अर्थ में अपने युग का इतिहासकार है जो सत्य और कल्पना दोनों का सहारा लेकर व्यापक सामाजिक जीवन की झाँकी प्रस्तुत करता है।
उपन्यासिका
उपन्यास के समानांतर इधर उपन्यासिका नामक नवीन गद्य विधा का सूत्रपात हुआ है
हिंदी साहित्य में उपन्यास
हिंदी साहित्य में उपन्यास शब्द के प्रथम प्रयोग के संदर्भ में गोपाल राय लिखते हैं कि- "हिन्दी में नॉवेलके अर्थ में उपन्यास पद का प्रथम प्रयोग 1875 ई. में हुआ।"
कार्ल काउत्स्की
कार्ल काउत्स्की (१८५४ - १९३८), कार्ल मार्क्स का मित्र तथा प्रिय शिष्य था। इस जर्मन मार्क्सवादी को एंगेल्स की मृत्यु के बाद इसको ही मार्क्सवादी दर्शन का सबसे बड़ा व्याख्याकार माना जाता था।
कार्क काउत्स्की का जन्म १० अक्टूबर, सन् १८५४ ई. को प्राग में हुआ था। सन् १८८३ ई. में इसने एक समाजवादी पत्र निकालना प्रारम्भ किया जो सन् १९१७ तक निकलता रहा। सन् १८९१ ई. की एरफ़ुर्ट योजना के प्रवर्तक के रूप में इसने मार्क्सवादी विचारधारा को रूपांतरित करने के आंदोलन का विरोध किया। सन् १९१४ ई. में प्रथम महायुद्ध का प्रारम्भ होने पर इसने शांतिवादी दृष्टिकोण अपनाया और सन् १९१७ ई. में इंडिपेंडेंट सोशल डेमोक्रैटिक पार्टी में सम्मिलित हुआ।
उपन्यास
प्रथम उपन्यास
अंग्रेजी का प्रथम उपन्यास होने के दावेदार कई हैं। बहुत से विद्वान 1678 में जोन बुन्यान द्वारा लिखे गए “द पिल्ग्रिम्स प्रोग्रेस” को पहला अंग्रेजी उपन्यास मानते हैं।
भारतीय भाषाओं में उपन्यास
जिसे बँगला और हिंदी में उपन्यास कहा जाता है गोपाल राय के अनुसार उसे "उर्दू में 'नाविल', मराठी में 'कादम्बरी' तथा गुजराती में 'नवल कथा' की संज्ञा प्राप्त हुई है।"
हिन्दी का प्रथम उपन्यास
आचार्य रामचन्द्र शुक्ल के अनुसार परीक्षा गुरु हिन्दी का प्रथम उपन्यास है। इसके लेखक लाला श्रीनिवास दास हैं। 'देवरा नी जेठानी की कहानी' (लेखक - पंडित गौरीदत्त ; सन् १८७०)। श्रद्धाराम फिल्लौरी की भाग्यवती को भी हिन्दी के प्रथम उपन्यास होने का श्रेय दिया जाता है।
इंदुलेखा - रचनाकाल, 1889, लेखक चंदु मेनोन
प्रताप मुदलियार - रचनाकाल 1879, लेखक, मयूरम वेदनायगम पिल्लै
यमुना पर्यटन - रचनाकाल, 1857, लेखक, बाबा पद्मजी।
इस तरह हम देख सकते हैं कि भारत की लगभग सभी भाषाओं में उपन्यास विधा का उद्भव लगभग एक ही समय दस-बीस वर्षों के अंतराल में हुआ।
बाहरी कड़ियाँ
हिंदी के नए उपन्यासकारों के नाम
श्रीमान आयरन बायला
एपिकुरुस
एपिकुरुस प्राचीन युनान के दार्शनिक थे। एपिकुरुस का जन्म 342/1 ईसापूर्व समोस में हुआ था।
संभल (तहसील), मुरादाबाद
यह तहसील मुरादाबाद जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 393 गांव हैं।
कुशाभाऊ ठाकरे
कुशाभाऊ ठाकरे (१५ अगस्त १९२२ - २८ दिसंबर २००३) भारतीय जनता पार्टी से संबंधित एक भारतीय राजनीतिज्ञ थे। वे १९९८ से २००० तक पार्टी के अध्यक्ष रहे। उसके पहले वे छ: सालों तक पार्टी के महासचिव थे।
जीवन
ठाकरे का जन्म १५ अगस्त १९२२ को मध्यप्रदेश राज्य के धार में हुआ।
बुद्धि
बुद्धि (Intelligence) वह मानसिक शक्ति है जो वस्तुओं एवं तथ्यों को समझने, उनमें आपसी सम्बन्ध खोजने तथा तर्कपूर्ण ज्ञान प्राप्त करने में सहायक होती है। यह 'भावना' और अन्तःप्रज्ञा (Intuition/इंट्युसन) से अलग है। बुद्धि ही मनुष्य को नवीन परिस्थितियों को ठीक से समझने और उसके साथ अनुकूलित (adapt) होने में सहायता करती है। बुद्धि को 'सूचना के प्रसंस्करण की योग्यता' की तरह भी समझा जा सकता है।
बुद्धि की परिभाषा
मनोवैज्ञानिकों ने बुद्धि की परिभाषाओं को तीन वर्गों में रखा है-
बुद्धि सामान्य योग्यता
इस प्रकार की विचारधारा को मानने वाले मनोवैज्ञानिक टर्मन, एम्बिगास, स्टाऊट, बर्ट गॉल्टन स्टर्न आदि हैं। इन मनोवैज्ञानिकों के अनुसार बुद्धि व्यक्ति की सामान्य योग्यता है, जो उसकी हर क्रिया में पायी जाती है। इन मनोवैज्ञानिकों ने बुद्धि की परिभाषा इस प्रकार प्रस्तुत की है-
अतः टर्मन के अनुसार बुद्धि समस्या को हल करने की योग्यता है।
बुद्धि दो या तीन योग्यताओं का योग है
इस प्रकार की विचारधारा को मानने वालों में स्टेनफोर्ड बिने का नाम विशेष रूप से उल्लेखनीय है। बिने (Binet) के अनुसार,
चीन में विज्ञान और प्रौद्योगिकी
चीन में विज्ञान और प्रौद्योगिकी का विकास १९९० के दशक से लेकर २०१० के दशक तक बड़ी तेजी से हुआ। चीन की सरकार ने इस पर बल देने के लिए फण्डिंग, आर्थिक सुधार, तथा विज्ञान और तकनीकी को सामाजिक स्थिति से जोड़ने आदि का कार्य किया। सरकार ने देश के आर्थिक विकास को राष्ट्रीय स्वाभिमान से जोड़ा। इसका फल यह हुआ कि चीन ने शिक्षा, अधोसंरचना, उच्च-प्रौद्योगिकी युक्त निर्माण, शैक्षणिक प्रकाशन, पैटेन्ट, आदि में बड़ी तेजी से विकास किया।
बुद्धि
बुद्धि समस्त विशिष्ट योग्यताओं का योग है
बुद्धि के इस वर्ग की परिभाषाओं के अन्तर्गत मनोवैज्ञानिकों ने विभिन्न प्रकार की विशिष्ट योग्यताओं के योग को बुद्धि की संज्ञा दी है। इन विचारों को मानने वाले थार्नडाइक, थर्स्टन, थॉमसन, वेस्लर तथा स्टोडार्ड हैं।
जोगसाडा, कांडा तहसील
जोगसाडा, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
बुद्धि
बुद्धि समस्त विशिष्ट योग्यताओं का योग है
situations.)
economy (e) adaptations to a goal (f) social value and (g) commergence of originals under such conditions that demand a concentration of energy and resistance to emotional forces.)
बुद्धि के सिद्धान्त
बुद्धि के स्वरूप एवं बुद्धि के सिद्धान्त (Theories of Intelligence) - दोनों ही बुद्धि के विषय के बारे में विचार प्रकट करते हैं परन्तु फिर भी दोनों में भिन्नता दृष्टिगत होती है। बुद्धि के सिद्धान्त उसकी संरचना को स्पष्ट करते हैं जबकि स्वरूप उसके कार्यों पर प्रकाश डालते हैं।
पी आर राजन
पी आर राजन मार्क्सवादी कम्युनिस्ट पार्टी (माकपा) नेता थे। वो भारतीय संसद के उच्च सदन राज्य सभा के केरल से निर्वाचित सदस्य थे। उनका 19 फ़रवरी 2014 को लम्बी बिमारी के बाद निधन हो गया।
बुद्धि
बुद्धि के सिद्धान्त
गत शताब्दी के प्रथम दशक से ही विभिन्न देशों के मनोवैज्ञानिकों में इस बात की रूचि बढ़ी की बुद्धि की संरचना कैसी है तथा इसमें किन-किन कारकों का समावेश है। इन्हीं प्रश्नों के परिणाम स्वरूप विभिन्न कारकों के आधार पर बुद्धि की संरचना की व्याख्या होने लगी। अमेरिका के थार्सटन, थार्नडाईक, थॉमसन आदि मनोवैज्ञानिकों ने कारकों (factors) के आधार पर 'बुद्धि के स्वरूप' विषय में अपने-अपने विचार व्यक्त किये। इसी तरह फ्रांस में अल्फ्रेड बिने, ब्रिटेन में स्पीयरमेन ने भी बुद्धि के स्वरूप के बारे में अपने विचार प्रस्तुत किये।
द्वितत्व सिद्धान्त
द्वितत्व सिद्धान्त (Bi-factor Theory) के प्रवर्तक ब्रिटेन के प्रसिद्ध मनोवैज्ञानिक स्पीयर मेन हैं। उन्होंने अपने प्रयोगात्मक अध्ययनों तथा अनुभवों के आधार पर बुद्धि के इस द्वि-तत्व सिद्धान्त का प्रतिपादन किया। उनके मतानुसार बुद्धि दो शक्तियों के रूप में है या बुद्धि की संरचना में दो कारक हैं। इनमें से एक को उन्होंने 'सामान्य बुद्धि' (General or G-factor) तथा दूसरे कारक को 'विशिष्ट बुद्धि' (Specific S- factor) कहा है। सामान्य कारक से उनका तात्पर्य यह है कि सभी व्यक्तियों में कार्य करने की एक सामान्य योग्यता होती है। अतः प्रत्येक व्यक्ति कुछ सीमा तक प्रत्येक कार्य कर सकता है। ये कार्य उसकी सामान्य बुद्धि के कारण ही होते हैं। सामान्य कारक व्यक्ति की सम्पूर्ण मानसिक एवं बौद्धिक क्रियाओं में पाया जाता है परन्तु यह विभिन्न मात्राओं में होता है। बुद्धि का यह सामान्य कारक जन्मजात होता है तथा व्यक्तियों को सफलता की ओर इंगित करता है।
व्यक्ति की विशेष क्रियाएं बुद्धि के एक विशेष कारक द्वारा होती है। यह कारक बुद्धि का विशिष्ट कारक (specific factor) कहलाता है। एक प्रकार की विशिष्ट क्रिया में बुद्धि का एक विशिष्ट कारक कार्य करता है तो दूसरी क्रिया में दूसरा विशिष्ट कारक। अतः भिन्न-भिन्न प्रकार की विशिष्ट क्रियाओं में भिन्न-भिन्न प्रकार के विशिष्ट कारकों की आवश्यकता होती है। ये विशिष्ट कारक भिन्न-भिन्न व्यक्तियों में भिन्न-भिन्न प्रकार के होते हैं। इसी कारण वैयक्तिक भिन्नताएं पाई जाती हैं।
बुद्धि के इस दो-कारक सिद्धान्त के अनुसार सभी प्रकार की मानसिक क्रियाओं में बुद्धि के सामान्य कारक कार्य करते हैं जबकि विशिष्ट मानसिक क्रियाओं में विशिष्ट कारकों को स्वतंत्र रूप से काम में लिया जाता है। व्यक्ति के एक ही क्रिया में एक या कई विशिष्ट कारकों की आवश्यकता होती है। परन्तु प्रत्येक मानसिक क्रिया में उस क्रिया से संबंधित विशिष्ट कारक के साथ-साथ सामान्य कारक भी आवश्यक होते हैं। जैसे- सामान्य विज्ञान, सामाजिक अध्ययन, दर्शन एवं शास्त्र अध्ययन जैसे विषयों को जानने और समझने के लिए सामान्य कारक महत्वपूर्ण समझे जाते हैं वहीं यांत्रिक, हस्तकला, कला, संगीत कला जैसे विशिष्ट विषयोंं को जानने ओर समझने के लिए विशिष्ट कारकों की प्रमुख रूप से आवश्यकता होती है। इससे स्पष्ट है कि किसी विशेष विषय या कला को सीखने के लिए दोनों कारकों का होना अत्यन्त अनिवार्य है।
त्रिकारक बुद्धि सिद्धान्त
स्पीयरमेन ने सन् 1904 में अपने पूर्व बुद्धि के द्विकारक सिद्धान्त में संशोधन करते हुए एक कारक और जोड़कर बुद्धि के त्रिकारक सिद्धान्त (Three factors theory of Intelligence) का प्रतिपादन किया। बुद्धि के जिस तीसरे कारक को उन्होंने अपने सिद्धान्त में जोड़ा उसे उन्होंने 'समूह कारक' (ग्रुप फेक्टर) कहा। अतः बुद्धि के इस सिद्धान्त में तीन कारक-
सम्मिलित किये गये हैं।
स्पीयरमेन के विचार में सामान्य तथा विशिष्ट कारकों के अतिरिक्त समूह कारक भी समस्त मानसिक क्रियाओं में साथ रहता है। कुछ विशेष योग्यताएं जैसे यांत्रिक योग्यता, आंकिक योग्यता, शाब्दिक योग्यता, संगीत योग्यता, स्मृति योग्यता, तार्किक योग्यता तथा बौद्धिक योग्यता आदि के संचालन में समूह कारक भी विशेष भूमिका निभाते हैं। समूह कारक स्वयं अपने आप में कोई स्वतंत्र अस्तित्व नहीं रखता बल्कि विभिन्न विशिष्ट कारकों तथा सामान्य कारक के मिश्रण से यह अपना समूह बनाता है। इसीलिए इसे समूह कारक कहा गया है। मनोवैज्ञानिकों के अनुसार इस सिद्धान्त में किसी प्रकार की नवीनता नहीं है। थार्नडाइक जैसे मनोवैज्ञानिकों ने इस सिद्धान्त की आलोचना करते हुए कहा है कि समूह कारक कोई नवीन कारक नहीं है अपितु यह सामान्य एवं विशिष्ट कारकों का मिश्रण मात्र है।
थार्नडाइक का बहुकारक बुद्धि सिद्धान्त
थार्नडाइक ने अपने सिद्धान्त में बुद्धि को विभिन्न कारकों का मिश्रण माना है। जिसमें कई योग्यताएं निहित होती हैं। उनके अनुसार किसी भी मानसिक कार्य के लिए, विभिन्न कारक एक साथ मिलकर कार्य करते हैं। थार्नडाइक ने पूर्व सिद्धान्तों में प्रस्तुत 'सामान्य कारकों' की आलोचना की और अपने सिद्धान्त में सामान्य कारकों की जगह मूल कारकों (Primary factors) तथा सर्वनिष्ठ कारकों (कॉमन फैक्टर्स) का उल्लेख किया। मूल कारकों में मूल मानसिक योग्यताओं को सम्मिलित किया है। ये योग्यताएं जैसे- शाब्दिक योग्यता, आंकिक योग्यता, यांत्रिक योग्यता, स्मृति योग्यता, तार्किक योग्यता तथा भाषण देने की योग्यता आदि हैं। उनके अनुसार ये योग्यताएं व्यक्ति के समस्त मानसिक कार्यों को प्रभावित करती है।
थार्नडाइक इस बात को भी मानते हैं कि हर व्यक्ति में कोई न कोई विशिष्ट योग्यता अवश्य पायी जाती है। परन्तु उनका यह भी मानना है कि व्यक्ति की एक विषय की योग्यता से दूसरे विषय में योग्यता का अनुमान लगाना कठिन है। जैसे कि एक व्यक्ति यांत्रिक कला में प्रवीण है तो यह आवश्यक नहीं कि वह संगीत में भी निपुण होगा। उनके अनुसार जब दो मानसिक क्रियाओं के प्रतिपादन में यदि धनात्मक सहसंबंध पाया जाता है तो उसका अर्थ व्यक्ति में सर्वनिष्ट कारक भी हैं। ये उभयनिष्ठ कारक कितनी मात्रा में हैं यह सहसंबंध की मात्रा से ज्ञात हो सकता है।
थार्नडाइक ने बुद्धि को तीन प्रकार का बताया है ।
थर्स्टन का समूह कारक बुद्धि सिद्धान्त
थर्स्टन (Thurston) के समूह कारक बुद्धि सिद्धान्त (Group factors Intelligence Theory) के अनुसार बुद्धि न तो सामान्य कारकों का प्रदर्शन है, न ही विभिन्न विशिष्ट कारकों का, अपितु इसमें कुछ ऐसी निश्चित मानसिक क्रियाएं होती हैं जो सामान्य रूप से मूल कारकों में सम्मिलित होती है। ये मानसिक क्रियाएं समूह का निर्माण करती हैं जो मनोवैज्ञानिक एवं क्रियात्मक एकता प्रदान करते हैं। थर्स्टन ने अपने सिद्धान्त को कारक विश्लेषण के आधार पर प्रस्तुत किया। उनके अनुसार बुद्धि की संरचना कुछ मौलिक कारकों के समूह से होती है। दो या अधिक मूल कारक मिलकर एक समूह का निर्माण कर लेते हैं जो व्यक्ति के किसी क्षेत्र में उसकी बुद्धि का प्रदर्शन करते हैं। इन मौलिक कारकों में उन्होंने आंकिक योग्यता, प्रत्यक्षीकरण की योग्यता (Perceptual ability), शाब्दिक योग्यता (Verbal ability), दैशिक योग्यता (Spatial ability), शब्द प्रवाह (Word fluency), तर्क शक्ति और स्मृति शक्ति (mental power) को मुख्य माना।
थर्स्टन ने यह स्पष्ट किया कि बुद्धि कई प्रकार की योग्यताओं का मिश्रण है जो विभिन्न समूहों में पाई जाती है। उनके अनुसार मानसिक योग्यताएं क्रियात्मक रूप से स्वतंत्र है फिर भी जब ये समूह में कार्य करती है तो उनमें परस्पर संबंध या समानता पाई जाती है। कुछ विशिष्ट योग्यताएं एक ही समूह की होती हैं और उनमें आपस में सह-संबंध पाया जाता है। जैसे विज्ञान विषयों के समूह में भौतिक, रसायन, गणित तथा जीव-विज्ञान भौतिकी एवं रसायन आदि। इसी प्रकार संगीत कला को प्रदर्शित करने के लिए तबला, हारमोनियम, सितार आदि बजाने में परस्पर सह-संबंध रहता है।
थॉमसन का प्रतिदर्श सिद्धान्त
थॉमसन (Thomson) ने बुद्धि के प्रतिदर्श सिद्धान्त (Sampling Theory of Intelligence) को प्रस्तुत किया। उनके मतानुसार व्यक्ति का प्रत्येक कार्य निश्चित योग्यताओं का प्रतिदर्श होता है। किसी भी विशेष कार्य को करने में व्यक्ति अपनी समस्त मानसिक योग्यताओं में से कुछ का प्रतिदर्श के रूप में चुनाव कर लेता है। इस सिद्धान्त में उन्होंने सामान्य कारकों (G-factors) की व्यावहारिकता को महत्व दिया है। थॉमसन के अनुसार व्यक्ति का बौद्धिक व्यवहार अनेक स्वतंत्र योग्यताओं पर निर्भर करता है परन्तु परीक्षा करते समय उनका प्रतिदर्श ही सामने आता है।
कैटल का बुद्धि सिद्धान्त
रेमण्ड वी. केटल (1971) ने दो प्रकार की सामान्य बुद्धि का वर्णन किया है। ये हैं फ्लूड (Fluid) तथा क्रिस्टलाईज्ड (Crystallized)। उनके अनुसार बुद्धि की फ्लूड सामान्य योग्यता वंशानुक्रम कारकों पर निर्भर करती है जबकि क्रिस्टलाईज्ड योग्यता अर्जित कारकों के रूप में होती है। फ्लूड सामान्य योग्यता मुख्य रूप से संस्कृति युक्त, गति-स्थितियों तथा नई स्थितियों के अनुकूलता वाले परीक्षणों में पाई जाती है। क्रिस्टलाईज्ड सामान्य योग्यता अर्जित सांस्कृतिक उपलब्धियों, कौशलताओं तथा नई स्थिति से सम्बंधित वाले परीक्षणों में एक कारक के रूप में मापी जाती है। फ्लूड सामान्य योग्यता (gf) को शरीर की वंशानुक्रम विभक्ता के रूप में लिया जा सकता है जो जैवरासायनिक अभिक्रियाओं द्वारा संचालित होती है। जबकि क्रिस्टलाईज्ड सामान्य योग्यता (gc) सामाजिक अधिगम एवं पर्यावरण प्रभावों से संचालित होती है। केटल के अनुसार फ्लुड सामान्य बुद्धि वंशानुक्रम से सम्बिंधत है तथा जन्मजात होती है जबकि क्रिस्टलाईज्ड सामान्य बुद्धि अर्जित है।
बर्ट तथा वर्नन का पदानुक्रमित बुद्धि सिद्धान्त
बर्ट एवं वर्नन (Burt and Vernon's 1965) ने पदानुक्रमित बुद्धि सिद्धान्त (Hirarchical Theory of Intelligence) का प्रतिपादन किया। बुद्धि सिद्धान्तों के क्षेत्र में यह नवीन सिद्धान्त माना जाता है। इस सिद्धान्त में बर्ट एवं वर्नन ने मानसिक योग्यताओं को क्रमिक महत्व प्रदान किया है। उन्होंने मानसिक योग्यताओं को चार स्तरों पर विभिक्त किया- सामान्य मानसिक योग्यताओं में भी योग्यताओं को उन्होंने स्तरों के आधार पर दो वर्गां में विभाजित किया। पहले वर्ग में उन्होंने क्रियात्मक (Practical), यांत्रिक (Mechanical) एवं शारीरिक योग्यताओं को रखा है। इस मुख्य वर्ग को उन्होंने k.m. नाम दिया। योग्यताओं के दूसरे समूह में उन्होंने शाब्दिक (Verbal), आंकिक तथा शैक्षिक योग्यताओं को रखा है और इस समूह को उन्होंने v.ed. नाम दिया है। अंतिम स्तर पर उन्होंने विशिष्ट मानसिक योग्यताओं को रखा जिनका सम्बंध विभिन्न ज्ञानात्मक क्रियाओं से है।
इस सिद्धान्त की नवीनता एवं अपनी विशेष योग्यताओं के कारण कई मनोवैज्ञानिकों का ध्यान इसकी ओर आकर्षित हुआ है।
गिलफोर्ड का त्रि-आयाम बुद्धि सिद्धान्त
गिलफोर्ड (Guilford 1959, 1961, 1967) तथा उसके सहयोगियों ने तीन मानसिक योग्यताओं के आधार पर बुद्धि संरचना की व्याख्या प्रस्तुत की। गिलफोर्ड का यह बुद्धि संरचना सिद्धान्त त्रि-विमीय बौद्धिक मॉडल (Three Dimensional model) कहलाता है। उन्होंने बुद्धि कारकों को तीन श्रेणियों में बांटा है, अर्थात् मानसिक योग्यताओं को तीन विमाओं (डाइमेंशन्स) में बांटा है। ये हैं- कारक विश्लेषण (Factor Analysis) से बुद्धि की ये तीनों विमाएं पर्याप्त रूप से भिन्न है। 5×4×6=120 तत्वों में वर्गीकृत किया गया है
गार्डनर बहुबुद्धि सिद्धान्त
इन सबके अलावा बुद्धि का एक सिद्धान्त है जिसे 'हॉवर्ड गार्डनर' ने प्रतिपादित किया, इसे बहुबुद्धि सिद्धान्त कहा जाता है। इसके अनुसार हर इंसान मे अलग प्रकार की बुद्धि होती है,जैसे कोई संगीत मे पारंगत हो सकता है तो कोई अभिनय मे तो कोई लेखन मे,कोई तार्किक क्षमता मे आदि। इन्होंने बुद्धि के इस सिद्धान्त को समझाने के लिए इसे नौ क्षेत्रों मे विभाजित किया है जो इस प्रकार हैं- 1-भाषागत
2-तार्किक-गणितीय
3-देशिक
4-संगीतात्मक
5-शारीरिक-गतिसंवेदी
6-अंतर्वैयक्तिक
7-अन्तः व्यक्ति
8-प्रकृतिवादी
9-अस्तित्ववादी
गार्डनर ने अपनी पुस्तक "फ्रेम्स ऑफ माइंड : द थ्योरी ऑफ मल्टीपल इंटेलिजेंस" मे इसे काफी अच्छे से विस्तारपूर्वक बताया है।
नीरज वोरा
नीरज वोरा (22 जनवरी 1963 - 14 दिसंबर 2017), एक भारतीय फिल्म निर्देशक, लेखक, अभिनेता और संगीतकार थे। उन्होंने बॉलीवुड में आमिर खान की फिल्म रंगीला के लिए एक लेखक के रूप में अपना काम किया था। 2000 में उनकी पहली निर्देशित फिल्म खिलाड़ी 420 आई थी। बाद में 2006 में उन्होंने "फिर हेरा फेरी" फिल्म की पट्कथा और निर्देशन दोनो किया था। अक्टूबर 2016 में एक मस्तिष्क आघात के कारण वो कोमा में चले गये। कोमा में जाने से पहले वो "हेरा फेरी 3" पर काम कर रहे थे। दिसंबर 2017 में उनका निधन हो गया।
प्रारंभिक जीवन और फिल्मी सफर
वोरा का जन्म 1963 में भुज के एक गुजराती परिवार में हुआ था। लेकिन वे मुंबई के उपनगर सांताक्रूज़ में बड़े हुए। उनके पिता, पंडित विनायक राय ननलाल वोरा एक शास्त्रीय संगीतकार थे, और एक प्रशिध्द तारा-शहनाई वादक थे। उनके पिता ने शास्त्रीय संगीत के लिए तारा-शहनाई को एकमात्र यंत्र के रूप में लोकप्रिय बनाया। एक बच्चे के रूप में, वोरा की बॉलीवुड की फिल्मों तक पहुंच नहीं थी। जैसा कि वे एक शास्त्रीय संगीतकार परिवार से थे, उन्है फिल्म संगीत को सुनने और फिल्में देखने की अनुमति नहीं थी। उनकी मां प्रेमिला बेन को फिल्मों के लिए जबरदस्त आकर्षण था, और वे अपने बेटे नीरज को फिल्म देखने के लिए चुपके से ले जाया करती थी। वोरा ने खार, मुंबई से अपने स्कूली शिक्षा प्राप्त की। उनके विद्यालय के बहुत सारे छात्र उनके पिता से संगीत सिखने जाया करते थे, जोकि शास्त्रीय भारतीय संगीत सिखाने पर जोर दिया करते थे, जबकि नीरज उन्हें चुपके से हार्मोनियम पर बॉलीवुड गाने सिखाया करते थे। जिसके कारण नीरज अपने स्कूल में बहुत लोकप्रिय बन गये।
सौभाग्य से, बहुत सारे गुजराती नाटक के लोग उनके पिता के साथ काम करते और उन्हें व्यक्तिगत रूप से जानते थे, इस प्रकार बाद में उनका झुकाव गुजराती थिएटर की ओर हो गया। थिएटर के लिए उनका प्यार 6 साल की उम्र में शुरू हुआ, और जब 13 वर्ष की उम्र में उनके पिता को यह पता चला तो उन्हों ने वोरा का समर्थन किया और आगे बढ़ने के लिए कहा।
अभिनय
अपने कॉलेज के दिनों के दौरान, उन्होंने एक पेशेवर अभिनेता के रूप में काम करना शुरू किया और नाटक के लिए कई इंटरकॉलेजे पुरस्कार भी प्राप्त किये। 1984 में उन्होंने केतन मेहता कि एक फिल्म होली में काम किया और बाद में टीवी धारावाहिक "छोटी बड़ी बातें" और सर्कस में भी काम किया। बाद में उन्होंने रंगीला में भी एक अभिनेता के रूप में काम किया। उनके अभिनय देखने के बाद, अनिल कपूर और प्रियदर्शन ने उन्हें "विरासत" में अभिनय हेतु आमंत्रित किया, इसके बाद आमिर के साथ "मन" में और आगे कई अन्य परियोजनाएं में भी काम किया।
नाटक
उनके 1992 गुजराती नाटक अफलातून जोकि बहुत प्रशिध्द हुई, से प्रेरित हो रोहित शेट्टी ने गोलमाल फिल्म बनाया था। यह नाटक नीरज वोरा द्वारा लिखित और निर्देशित था। जोकि हर्ष शिवशरण के मूल मराठी नाटक घर-घर से लिया गया था।
मनोनीत
2000: सर्वश्रेष्ठ पटकथा के लिए स्क्रीन अवार्ड- खिलाडी 420 2000: सर्वश्रेष्ठ संवाद के लिए स्क्रीन अवार्ड - खिलाडी 420
प्राप्त
2000: सर्वश्रेष्ठ पटकथा के लिए स्क्रीन अवार्ड - हेरा फेरी 2000: सर्वश्रेष्ठ संवादों के लिए स्क्रीन अवार्ड - हेरा फेरी लायंस गोल्ड पुरस्कार मोती रत्न पुरस्कार
नंदपुर गाँव, सूर्यगढा (लखीसराय)
नंदपुर सूर्यगढा, लखीसराय, बिहार स्थित एक गाँव है।
श्टूर्माब्टाइलुंग
श्टूर्माब्टाइलुंग (SS ; जर्मन: Sturmabteilung  ) प्रथम विश्व युद्घ के बाद के जर्मनी में नात्सी पार्टी का एक अर्धसैनिक बल था।
इसने 1920 और 1930 के दशकों में हिटलर की सत्ता को स्थापित करने में अहम भूमिका निभाई। इसके मुख्य लक्ष्य नात्सी प्रदर्शनों और सम्मेलनों को सुरक्षा प्रदान करना, विपक्षी दलों को भंग करना, अन्य दलों के अर्धसैनिक बलों के साथ लोहा लेना, रोमा, यहूदी और स्लाव नागरिकों को धमकाना (जैसे यहूदी व्यापारियों का बहिष्कार करना) हो गया था।
इन्हें 'ख़ाक़ी शर्ट' के नाम से पुकारा जाता था। उन्होंने अपने सदस्यों को स्व-निर्मित पद भी दिए, जो सैनिक पदों जैसे प्रतीत होते थे। इस तरह के पदों का प्रयोग शूट्सटाफ़ल (SS) ने भी किया, जो कि पहले SA के अंदर ही एक गुट था जो बाद में अलग हो गया। प्रथम विश्व युद्ध के दौरान बड़ी मात्रा में उपलब्धि और कम कीमत के कारण खाकी वर्दी को अपनाया गया था।
मैनचेस्टर सिटी एफ.सी.
मैनचेस्टर सिटी फुटबॉल क्लब, मैनचेस्टर में स्थित एक अंग्रेजी फुटबॉल क्लब है। सेंट मार्क (वेस्ट गोर्तोन्) के रूप में 1880 में स्थापित किया गया था, बाद में वे 1887 में अर्द्विक एसोसिएशन फुटबॉल क्लब बन गए और 1894 में मैनचेस्टर सिटी। क्लब 2003 के बाद सिटी ऑफ मैनचेस्टर स्टेडियम में अपने घरेलू मैच खेलत है। क्लब के सबसे सफल अवधि 1960 के दशक और 1970 के दशक में था, जब वे लीग चैम्पियनशिप, एफए कप, लीग कप जीता।
1981 के बाद क्लब गिरावट में चला गया और सबसे खराब 1998 में जब वे तीसरे स्तर में चला गया। क्लब 2002 में प्रीमियर लीग में लौटे, 2008 में क्लब अबू धाबी समूह द्वारा खरीदा गया था और यह दुनिया में सबसे धनी में से एक बन गए। 2012 में, क्लब, 44 साल में अपना पहला लीग खिताब प्रीमियर लीग जीता।
गंधमादन पर्वत
मान्यताओं अनुसार कैलाश पर्वत से उत्तर दिशा की ओर एक जगह है, जहां हनुमान जी आज भी निवास करते हैं। हनुमान जी के इस निवास स्थल का वर्णन कई ग्रंथों और पुराणों में भी मिलता है। हनुमान जी को मां सीता से अमरता का वरदान प्राप्त हुआ था। जब वे श्रीराम का संदेश लेकर माता सीता के पास पहुंचे थे, तब मां सीता ने उन्हें अमर होने का यह वर दिया था।
पुराणों के अनुसार, कलियुग में हनुमान जी गंधमादन पर्वत पर निवास करते हैं। एक कथा के अनुसार,अपने अज्ञातवास के समय हिमवंत पार करके पांडव गंधमादन के पास पहुंचे थे। एक बार भीम सहस्रदल कमल लेने के लिए गंधमादन पर्वत के वन में पहुंचें, तब उन्होंने हनुमान जी को वहां आराम करते देखा तो भीम ने उनसे अपनी पूंछ को मार्ग से हटाने के लिए कहा तो हनुमान जी ने कहा कि तुम स्वयं ही हटा लो लेकिन भीम अपनी पूरी ताकत लगाकर भी उनकी पूंछ हटा नहीं पाया था।
शास्त्रों में बताया गया है कि गंधमादन पर्वत कैलाश पर्वत के उत्तर में स्थित है, जहां महर्षि कश्यप ने तपस्या की थी। इस पर्वत पर गंधर्व, किन्नरों, अप्सराओं और सिद्घ ऋषियों का निवास है। इसके शिखर पर किसी वाहन से पहुंचना असंभव माना जाता है।
गंधमादन पर्वत हिमालय के कैलाश पर्वत से उत्तर दिशा की ओर है। यह पर्वत कुबेर के राज्यक्षेत्र में था। सुमेरू पर्वत की चारों दिशाओं में गजदंत पर्वतों में से एक को उस काल में गंधमादन पर्वत कहा जाता था। आज यह क्षेत्र तिब्बत के इलाके में है। इसी नाम से एक और पर्वत रामेश्वरम के पास भी स्थित है, जहां से हनुमान जी ने लंका पहुंचने के लिए समुद्र पार करने के लिए छलांग लगाई थी।
गंधमादन पर्वत पर एक मंदिर भी बना हुआ है, जिसमें हनुमान जी के साथ ही श्रीराम आदि की मूर्तियां भी विराजित हैं। कहते हैं इस पर्वत पर भगवान श्रीराम अपनी वानर सेना के साथ बैठ कर युद्ध के लिए योजना बनाया करते थे। लोक मान्यताओं अनुसार इस पर्वत पर भगवान राम के पैरों के निशान भी हैं
सावन आया है
सावन आया है  2014 की बॉलीवुड फिल्म क्रीचर 3डी से एक रोमांटिक  हिंदी गाना है। टोनी कक्कर द्वारा रचित और लिखित, इस गीत को अरिजीत सिंह ने गाया है, ट्रैक के संगीत वीडियो में एक्टर्स बिपाशा बसु और इमरान अब्बास नकवी आदि शामिल हैं ।.
पृष्ठभूमि और रिलीज
गीत टोनी कक्कर द्वारा रचित और लिखा गया है। उन्होंने शुरू में पूजा भट्ट के साथ काम किया, जहां उन्होंने अपनी एक फिल्म के लिए कुछ गाने रिकॉर्ड किए, जो देरी से और आश्रय हुआ।  बाद में उन्होंने फिल्म, भूषण कुमार के निर्माता के लिए उनकी सिफारिश की, जहाँ उन्होंने उन्हें फिल्म के लिए एक गीत लिखने की पेशकश की। गाने का वीडियो फिल्म के अंतिम क्रेडिट में इस्तेमाल किया गया था। इस गीत में बिपाशा बसु और इमरान अब्बास नकवी का चित्रण किया गया है, जिसमें अब्बास की पहली फिल्म बॉलीवुड दिखाई गई है, जो पहले पाकिस्तानी सिनेमा में काम कर चुके थे।
ट्रैक का संगीत वीडियो आधिकारिक तौर पर टी-सीरीज़ के यूट्यूब चैनल के माध्यम से 30 मार्च 2014 को जारी किया गया था।. यह गीत फिल्म से रिलीज़ किया गया पहला ट्रैक था। पूर्ण गीत को 31 जुलाई 2014 को एकल के रूप में डिजिटल रूप से जारी किया गया था. यह 8 अगस्त 2014 को जारी किए गए एल्बम के साउंडट्रैक में शामिल था। साउंडट्रैक में कक्कर द्वारा गाए गए गीत का एक अनप्लग्ड संस्करण भी है, और डीजे शिवा द्वारा मूल गीत का रीमिक्स संस्करण भी है।.
मूल संस्करण
टाइम्स ऑफ इंडिया के कास्मिन फर्नांडिस ने महसूस किया कि अरिजीत सिंह वोकल्स में एक सराहनीय काम करते हैं।  Rediff.com के लिए लिखते हुए, जोगिंदर टुटेजा ने सोचा कि इसका मेलोडी , लवलेस लिरिक्स  और क्विंटसेंशियल स्वर सिंह द्वारा गाया गया है, यह इसे तुरंत आकर्षक गीत बनाता है।. आलोचकों से सकारात्मक प्रतिक्रिया के अलावा, गीत को कुछ नकारात्मक समीक्षा मिली। टोनी कक्कड़ द्वारा सुरभि रेडकर को   कोइमोई कहा जाता है, जो काफी दोहरावदार है;  एक रोमांटिक नंबर माना जाता है, गीत कोई प्रभाव पैदा करने में विफल रहता है।  उन्होंने गाने के रीमिक्स वर्जन को पूरी तरह से अनावश्यक बताते हुए उस पर भी पाबंदी लगा दी.
अनप्लग्ड संस्करण
कोइमोई से सुरभि रेडकर ने संस्करण के लिए सकारात्मक प्रतिक्रिया व्यक्त की, गाने को सभ्य कहा गया;  यह संस्करण एक अनप्लग्ड है जो मूल से बहुत अधिक मधुर है.
द टाइम्स ऑफ इंडिया के कास्मिन फर्नांडिस ने मिश्रित रूप से गीत पर प्रतिक्रिया व्यक्त की;  संगीत निर्देशक कक्कड़ सावन आया है के अनप्लग्ड संस्करण पर गायक के रूप में आते हैं, जो ध्वनिक गिटार और बांसुरी के लिए बेहतर धन्यवाद लगता है, लेकिन कक्कड़ की नाक में दम नहीं था।
प्रचार संस्करण
2014 में, अरको द्वारा निर्मित सावन आया है का एक प्रचारक संस्करण जारी किया गया था। मोहब्बत बरसा द देना तू शीर्षक से, गीत अर्जुन (गायक)। अर्जुन और समीरा कोप्पिकर द्वारा अतिरिक्त स्वरों का उपयोग करता है, जबकि अरिजीत सिंह द्वारा स्वर - गीत के मूल संस्करण को गाया जाता था-  । गीत के संस्करण में अभिनेता, रजनीश दिग्गल, सुरवीन चावला और अर्जुन हैं।  संस्करण 2 सितंबर 2014 को फिल्म की रिलीज से 11 दिन पहले जारी किया गया था।
भौतिक तंत्र
भौतिकी में ब्रह्माण्ड के एक चुने हुए भाग को भौतिक तंत्र (physical system) कहते हैं जिस पर किसी प्रकार का अध्ययन किया जाय। इस तंत्र के बाहर ब्रह्माण्ड के अन्य सभी अंशों को "पर्यावरण" (environment) कहा जाता है। इस पर्यावरण को अधिकतर अध्ययन से नज़रअंदाज़ कर दिया जाता है और इसका अध्ययन केवल उसी हद तक किया जाता है जहाँ तक वह भौतिक तंत्र को प्रभावित कर रहा हो।
लुक्रेतिउस
लुक्रेतिउस (99 ई.पू.- 55 ई.पू.) रोमन कवी और दार्शनिक थे।
मकडौ, रानीखेत तहसील
मकडौ, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
सुपरमैन II
इस फिल्म को अपने विसुअल इफेक्ट्स और कहानी के साथ-साथ रीव के निर्देशन के लिए फिल्म आलोचकों से सकारात्मक समीक्षाऐं मिली। ५४ मिलियन डॉलर के बजट पर बनी इस फिल्म ने कुल १९० मिलियन कमाए। फिल्म की रिलीज के तीन साल बाद, १९८३ में इसका एक सीक्वल, सुपरमैन III जारी किया गया, जिसके लिए लेस्टर एक बार फिर निर्देशक के रूप में लौट आए थे।
संक्षेप
क्रिप्टन के विनाश से पहले, अपराधी जनरल ज़ॉड, उर्सा और नॉन को फैंटम ज़ोन में निर्वासन की सजा सुनाई गई थी। सालों बाद, अंतरिक्ष में एक हाइड्रोजन बम के फटने से फैंटम जोन पृथ्वी के पास ही टूट कर बिखर जाता है। इससे तीनों अपराधी मुक्त हो जाते हैं, और पृथ्वी के सूर्य की पीली रोशनी से महाशक्तियां पा लेते हैं। धरती में पहुंचकर वे व्हाइट हाउस में घुसते हैं, और संयुक्त राज्य के राष्ट्रपति को एक अंतर्राष्ट्रीय टेलीविजन प्रसारण के दौरान पूरे ग्रह की तरफ से आत्मसमर्पण करने के लिए कहते हैं। जब राष्ट्रपति पृथ्वी को बचाने के लिए सुपरमैन से अनुरोध करते हैं, तो ज़ॉड सुपरमैन से आकर उसके सामने घुटने टेकने को कहता है।
द डेली प्लैनेट पत्रकार क्लार्क केंट और उसकी सहयोगी लोइस लेन को नियाग्रा फॉल्स में भेजता है। उस रात, जब क्लार्क जलती आग में से लोइस की कंघी निकाल कर देता है, तो लोइस यह देखकर हैरान हो जाती है कि क्लार्क का हाथ बिलकुल ठीक है, जिसके बाद क्लार्क को उसे यह बताना पड़ता है कि वह ही सुपरमैन है। इसके बाद वह लोइस को आर्कटिक में स्थित फोर्ट्रेस ऑफ़ सॉल्टीट्यूड में ले जाता है, और उसे ऊर्जा क्रिस्टलों में संग्रहीत अपने अतीत के निशान दिखाता है। उन्हीं में से एक हरा क्रिस्टल भी है, जिसने किले का निर्माण कर सुपरमैन का संपर्क उसके माता-पिता से करवाया था। सुपरमैन लोइस के लिए अपना प्यार उजागर करता है और उसके साथ अपनी पूरी जिंदगी बिताने की इच्छा को जाहिर करता है। इसके बाद वह अपनी मां लारा की कृत्रिम बुद्धि द्वारा बताये गए एक क्रिस्टल कक्ष में जाकर लाल क्रिप्टोनियन सूरज की रोशनी ले लेता है, जिससे उसकी महाशक्तियों चली जाती हैं, और वह अमर नहीं रहता। क्लार्क और लोइस अगली रात एक साथ बिताकर ऑटोमोबाइल द्वारा आर्कटिक से लौट जाते हैं। मेट्रोपोलिस में एक डाइनर में पहुंचकर क्लार्क की रॉकी नामक एक ट्रक चालक से लड़ाई हो जाती है, जो उसे पीट देता है। तब क्लार्क और लोइस को ज़ॉड की धमकी के बारे में पता चलता है। यह समझते हुए कि मानवता अकेले ही ज़ॉड से लड़ नहीं सकती है, क्लार्क अपनी शक्तियों को वापस पाने के लिए किले में लौट आता है।
दूसरी ओर, लैक्स लूदर भी अपने सहयोगी ओटिस को पीछे छोड़कर ईव टेस्चमेकर की मदद से जेल से भाग निकलता है। सुपरमैन और लोइस के आर्कटिक पहुंचने से पहले ही लूदर और टेस्चमाकर फोर्ट्रेस ऑफ़ सॉलिड्यूड में घुसपैठ कर चुके होते हैं, जहां लूदर को जोर-एल और जनरल ज़ॉड के साथ सुपरमैन के कनेक्शन के बारे में पता चलता है। वह व्हाइट हाउस में ज़ॉड के पास जाता है और उसे बताता है कि सुपरमैन जेलर जोर-एल का बेटा है, जिसने ज़ॉड को गिरफ्तार किया था, और उसे ऑस्ट्रेलिया पर नियंत्रण के बदले सुपरमैन तक ले जाने की पेशकश करता है। तीनों क्रिप्टोनियन लूदर के पीछे पीछे डेली प्लैनेट के कार्यालय में जाते हैं, लेकिन सुपरमैन तब तक हरे क्रिस्टल को ढूंढकर अपनी शक्तियों को बहाल कर चुका होता है, और तीनों का आसानी से मुकाबला करता है। ज़ॉड को जैसे ही पता चलता है कि सुपरमैन मनुष्यों की परवाह करता है, वह पास खड़े लोगों को नुकसान पहुंचाने लगता है। सुपरमैन ज़ॉड को रोकने के लिए उसे अपने किले की ओर ले जाने का निश्चय करता है। सुपरमैन अपने किले की ओर उड़ जाता है, और ज़ॉड उर्स और नॉन के साथ लोइस का अपहरण कर और लूदर को साथ लेकर सुपरमैन के पीछे निकल पड़ता है। किले में पहुंचने पर ज़ॉड घोषणा करता है कि उसे अब लूदर की कोई ज़रुरत नहीं है, और सुपरमैन के साथ साथ वह उसे भी मार देगा। सुपरमैन उन तीनों को क्रिस्टल चैम्बर में लुभाने की कोशिश करता है, लेकिन लूदर, जो ज़ॉड का विश्वास जीतना चाहता है, उसे चैम्बर का रहस्य बता देता है। यह जानकर ज़ॉड सुपरमैन को उस कक्ष में भेज देता है और उसे सक्रिय करता है; हालांकि, सुपरमैन ज़ॉड के हाथ को कुचल देता है और उसे एक दलदल में फेंक देता है। लूदर को बाद में समझ आता है कि सुपरमैन ने मौका पाकर तीनों को लाल सूरज की रोशनी में डालने के लिए चैम्बर को फिर से कॉन्फ़िगर कर दिया था, और इससे ही सुपरमैन की रक्षा हुई थी। नॉन उड़ने की कोशिश करते समय एक दलदल में गिर जाता है, जबकि लोइस उर्सा को भी दलदल में फेंक देती है। इसके बाद लूदर को जेल में, और लोइस को सकुशल घर छोड़कर सुपरमैन अपने किले में वापस आ जाता है।
अगले दिन डेली प्लैनेट में लोइस क्लार्क का रहस्य जानने के कारण लगातार परेशान रहती है, और अपनी असली भावनाओं के बारे में खुलासा नहीं कर पाती। बाद में, क्लार्क डाइनर लौट आता है, और ट्रक चालक रॉकी के साथ एक रीमैच में उसे आसानी से हरा देता है। इसके बाद वह व्हाइट हाउस के ऊपर ध्वज को बदलकर, ज़ॉड द्वारा किए गए नुकसान की भरपाई करता है।
माधोपुर-गंगबरार गाँव, परबत्ता (खगड़िया)
माधोपुर-गंगबरार परबत्ता, खगड़िया, बिहार स्थित एक गाँव है।
एलगडप, कडें मण्डल
एलगडप, कडें मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
रॉकी II
रॉकी 2 एक 1979 में खेल पर आधारित अमेरिकन फिल्म है जिसमे मुख्य भूमिका को सिल्वेस्टर स्ताल्लोने ने निभाया है |यह 1976 में बनी रॉकी फिल्म का सीक्वल है |
स्टेलोन, कार्ल मौसम, टोनी बर्टन, बर्गेस मेरेडिथ, बर्ट युवा और तालिया शायर ने अपनी भूमिकाओं को फिर से दोहराया है |द रिंग मैगज़ीन हैवीवेट चैंपियनशिप बेल्ट ने अपना पहला दृश्य दिखाया है |इस फिल्म के रिलीज़ होने के बाद रॉकी 3 बना |
साजिश
नव वर्ष दिवस, 1976  में अपोलो क्रीड स्प्लिट निर्णय से सफलतापूर्वक अपने हैवीवेट टाइटल को बचा लेता है और उसे और रॉकी को एक ही अस्पताल ले जाया जाता है |अपोलो रॉकी को एक बार फिर मैच खेलने के लिए चैलेंज करता है लेकिन रॉकी मना कर देता है और औपचारिक रूप से बॉक्सिंग को अलविदा कर देता है |उसके गर्लफ्रेंड और डॉक्टर्स उसके निर्णय को सराहते है |रॉकी का सोहरत एक अद्गेंट को अचा लगता है और वह रॉकी का इस्तमाल परचार के लिए करता है |सोहरत पाने के बाद रॉकी अद्रिअना को प्रोपोस करता है और वो एक छोटे से समारोह में शादी कर लेते हैं |कुछ दिनों बाद उन्हें पता चलता है है की अद्रिअना प्रेग्नंत है |
इस बीच, अपोलो को यह जोनूं सवार हो जाता है की उसके और रॉकी के बीच का रेमत्च ही एक तरिका है लोगों को यह विस्वास दिलाने का की रॉकी का पर्दर्शन आस्थाई था |बाद में वह अपने लोगों को कुछ भी करके रॉकी को मानाने के लिए कहता है |
रॉकी पर इसका कोई परभाव नहीं परता है बुत उसका पैसा का अभाव उसके लिए आर्थिक तौर पर कई मुश्किले खरी कर देता है |नौकरी पाने में कई असफलताओं के बाद वो मिक्की गोल्द्मिल्ल के पास वापस लौटता है यह पता लगाने के लिए की क्या वो वापस रिंग में जा सकता है ||पहले तो मिक्की मन कर देता है लकिन अपोलो कके द्वारा खुले तौर पर रॉकी का मजाक उराने के बाद वो तैयार हो जाता है |